Αναίρεση που άσκησε στις 8 Ιουνίου 2023 η Compagnie industrielle de la matière végétale κατά της αποφάσεως που εξέδωσε το Γενικό Δικαστήριο (όγδοο τμήμα) στις 29 Μαρτίου 2023 στην υπόθεση T-26/22, CIMV κατά Επιτροπής
(Υπόθεση C-366/23 P)
Γλώσσα διαδικασίας: η γαλλική
Διάδικοι
Αναιρεσείουσα: Compagnie industrielle de la matière végétale (CIMV) (εκπρόσωποι: B. Le Bret, R. Rard και P. Renié, avocats)
Αντίδικος κατ’ αναίρεση: Ευρωπαϊκή Επιτροπή
Αιτήματα
Η αναιρεσείουσα ζητεί από το Δικαστήριο:
να κρίνει την υπό κρίση αίτηση αναιρέσεως παραδεκτή και βάσιμη,
να αναιρέσει την αναιρεσιβαλλόμενη απόφαση, και
να αποφανθεί οριστικώς επί της ουσίας, σύμφωνα με το άρθρο 61 του Οργανισμού του Δικαστηρίου, και να δεχθεί τα πρωτοδίκως υποβληθέντα αιτήματα της CIMV, ή, επικουρικώς, να ακυρώσει το άρθρο 3 της αποφάσεως της Επιτροπής στο μέτρο που προβλέπει την επιβολή αναγκαστικής εκτέλεσης,
έτι επικουρικότερον, να αναπέμψει την υπόθεση ενώπιον του Γενικού Δικαστηρίου,
να καταδικάσει την Επιτροπή στο σύνολο των δικαστικών εξόδων.
Λόγοι αναιρέσεως και κύρια επιχειρήματα
Προς στήριξη της αιτήσεώς της αναιρέσεως, η αναιρεσείουσα προβάλλει δύο λόγους:
Πρώτον, το Γενικό Δικαστήριο υπέπεσε σε πλάνη περί το δίκαιο και παραμόρφωσε τα πραγματικά περιστατικά κατά την εκτίμηση της παραβιάσεως της αρχής της προστασίας της δικαιολογημένης εμπιστοσύνης, καθόσον θα έπρεπε να διαπιστώσει παραβίαση της αρχής αυτής από την Ευρωπαϊκή Επιτροπή, λαμβανομένης υπόψη της δικαιολογημένης εμπιστοσύνης που δημιούργησε η απάντηση της Επιτροπής στην CIMV.
Δεύτερον, το Γενικό Δικαστήριο υπέπεσε σε πλάνη περί το δίκαιο και παραμόρφωσε τα πραγματικά περιστατικά καθόσον θα έπρεπε να κρίνει ότι η απόφαση εκδόθηκε κατά προσβολή των δικαιωμάτων άμυνας και του δικαιώματος ακροάσεως, λαμβανομένου υπόψη του σημαντικού χρονικού διαστήματος που μεσολάβησε μεταξύ της εξέτασης του φακέλου της υπόθεσης, της τελευταίας επικοινωνίας με την αναιρεσείουσα και της εκδόσεως της αποφάσεως.
____________